Akiwa mmoja wa wanasiasa wanaotajwa kuwania urais 2015, Lowassa anadaiwa kutoa pesa nyingi Wilayani na Mikoani ili kuhakikisha kuwa wagombea anaowataka kwa nafasi mbalimbali ndani ya CCM wanashinda. Hii ni aina ya mtandao ule ule alioongoza hadi kumfikisha Ikulu rafiki yake ambaye hawakukutana barabarani. Kama ilivyokuwa mwaka 2005, kwa vyovyote vile wapo pia wafanyabiashara halali na haramu kwa ajili ya kutunisha mfuko wa kuhonga wapiga kura sasa na baadaye kama atafanikiwa kufika huko. Kumbe rais wa nchi hii anaweza kufadhiriwa na wafanyabiashara haramu. Je, akipata madaraka wafanyabiashara hao hawatamwamuru kufanya wanavyotaka wao iwe kwenye biashara zao au kwa raslimali za taifa? Je, kwa uzoefu ule ule wa 2005, kama Lowassa atapitisha na ccm kugombea urais na kisha kwa njia halali au haramu akashinda au kutangazwa mshindi wa kiti cha rais, ataacha kugawa vyeo kama njugu kwa mtindo ule ule wa kwamba huyu ni mwenzetu alifanikisha mtandao kwa kiasi fulani apewe nafasi hii au ile? Je, kama Lowassa atafanya hivyo; yale maamuzi magumu anayosema kwamba rafiki yake hachukui, yeye atakuwa na ubavu wa kuyachukua kwa maslahi ya taifa? Hii si pata potea? Tunahitaji tena rais mwingine anayetokana na mtandao? Naomba tujadiri bila kujali matumbo yetu leo, baali kuangalia maslahi ya taifa zaidi leo na siku zijazo.